ರಾಜಕುಮಾರ ವಿಲಿಯಂ, ಗಾರ್ಡ್ ಆಫ್ ಹಾನರ್ ಆರ್ಡರ್ ನಲ್ಲಿ ಐರಿಶ್ ಗಾರ್ಡ್ಸ್ ಗಳ ಅಶ್ವಾರೋಹಿ ಅಧಿಕಾರಿಗಳ ಸಮವಸ್ತ್ರವನ್ನು ಧರಿಸಿದ್ದರು ಜೊತೆಗೆ ಚರ್ಮದ ಟೋಪಿಗೆ ಬದಲಾಗಿ ಕಾಲಾಳಿನ ಸಾದಾ ಟೋಪಿಯನ್ನು ಧರಿಸಿದ್ದರು. ರಾಯಲ್ ಏರ್ ಫೋರ್ಸ್ ನ ಫ್ಲೈಟ್ ಲೆಫ್ಟಿನೆಂಟ್ ಆದ ಇವರು ರಾಯಲ್ ನೇವಿಯಲ್ಲಿ ಲೆಫ್ಟಿನೆಂಟ್ ಗೆ ಸಮಾನಾಂತರ ಶ್ರೇಣಿಯನ್ನೂ ಹಾಗು ಬ್ಲೂಸ್ ಅಂಡ್ ರಾಯಲ್ಸ್ ನಲ್ಲಿ ಕ್ಯಾಪ್ಟನ್ ಆಗಿ ಸೇನಾ ಪದವಿಯನ್ನೂ ಸಹ ಹೊಂದಿದ್ದಾರೆ, ವಿಲಿಯಂ ಯಾವುದಾದರೂ ಕಿರಿಯ ಅಧಿಕಾರಿಗಳ ಶ್ರೇಣಿಯವರು ಧರಿಸುವ ಸಮವಸ್ತ್ರವನ್ನು ಧರಿಸಬಹುದಿತ್ತು. ಆದಾಗ್ಯೂ, ೧೦ ಫೆಬ್ರವರಿ ೨೦೧೧ರಲ್ಲಿ ಐರಿಶ್ ಗಾರ್ಡ್ಸ್ ಗಳ ಕರ್ನಲ್ ಆಗಿ ನೇಮಕಗೊಂಡಿದ್ದರಿಂದ, ಅವರು ಇದರ ಬದಲಿಗೆ ದಳದ ಸಂಪೂರ್ಣ ಸಮವಸ್ತ್ರವನ್ನು ಧರಿಸಲು ಆಯ್ಕೆ ಮಾಡಿಕೊಂಡರು. ಆರ್ಡರ್ ಆಫ್ ದಿ ಗಾರ್ಟರ್ ನ ಒಬ್ಬ ನೈಟ್ ಆಗಿ, ಅವರು ಆರ್ಡರ್ ನ ನೀಲಿ ರಿಬ್ಬನ್ ನನ್ನು ಧರಿಸಿದರು, ಅದರಲ್ಲಿ RAF ವಿಂಗ್ಸ್ ಹಾಗು ಗೋಲ್ಡನ್ ಜ್ಯೂಬಿಲಿ ಮೆಡಲ್ ಅನ್ನು ಅಳವಡಿಸಿದ್ದರು. ಸಮವಸ್ತ್ರವನ್ನು ಕಷ್ಕೆತ್ ಅಂಡ್ ಪಾರ್ಟ್ನರ್ಸ್ ಸಿದ್ಧಪಡಿಸಿ, ಅವರಿಗೆ ಹೊಂದಿಸಿದರು. ಚರ್ಚನ್ನು ಪ್ರವೇಶಿಸುವಾಗ ವಿಲಿಯಂ ಖಡ್ಗವನ್ನು ಧರಿಸಿರಲಿಲ್ಲ.

ರಾಜಕುಮಾರ ಹ್ಯಾರಿ, ಬ್ಲೂಸ್ ಅಂಡ್ ರಾಯಲ್ಸ್ ನ ಕ್ಯಾಪ್ಟನ್ ಸಮವಸ್ತ್ರವನ್ನು ಧರಿಸಿದ್ದರು, ಜೊತೆಗೆ ಮೋಸ್ಟ್ ನೋಬಲ್ ಆರ್ಡರ್ ಆಫ್ ದಿ ಗಾರ್ಟರ್ ಬಿರುದಿನ ಕಾದಾಳಿನ ಸಾದಾ ಟೋಪಿಯನ್ನು ಧರಿಸಿದ್ದರು. ಅವರು ಏಗ್ವಿಲೆಟ್(ಕೆಲವು ಸಮವಸ್ತ್ರಗಳಲ್ಲಿ ಎದೆಯ ಮೇಲೆ ಬರುವಂತೆ ಭುಜದಿಂದ ಇಳಿಬಿಟ್ಟಿರುವ, ಮೊನೆಕಟ್ಟು ತಗುಲಿಸಿರುವ ದಪ್ಪ ದಾರ), ಒಂದು ಅಡ್ಡ-ಬೆಲ್ಟ್ ಹಾಗು ಚಿನ್ನದ ನಡುಪಟ್ಟಿ ಬೆಲ್ಟ್ ನೊಂದಿಗೆ ಕತ್ತಿಯ ತೂಗುಹಾರವನ್ನು ಧರಿಸಿದ್ದರು, ಆದರೆ ಇದರಲ್ಲಿ ಕತ್ತಿ ಇರಲಿಲ್ಲ. ಅವರು ವಿಂಗ್ಸ್ ಆಫ್ ದಿ ಆರ್ಮಿ ಏರ್ ಕಾರ್ಪ್ಸ್ ಹಾಗು ಗೋಲ್ಡನ್ ಜ್ಯೂಬಿಲಿ ಹಾಗು ಅಫ್ಘಾನಿಸ್ತಾನ್ ಕ್ಯಾಂಪೈನ್ ಪದಕಗಳನ್ನು ಧರಿಸಿದ್ದರು.

ವಿನ್ಯಾಸಕಾರ ಮಾರ್ಲನ್ ಕಷ್ಕೆತ್, ರಾಜಕುಮಾರರಿಗೆ ತಮ್ಮ ವಸ್ತ್ರಗಳೊಂದಿಗೆ ಹೊಂದಿದ್ದ ಕಾಳಜಿಯನ್ನು ಗುರುತಿಸಿ ಅದಕ್ಕೆ ತಕ್ಕಂತೆ ಉಡುಪುಗಳನ್ನು ಸಿದ್ಧಪಡಿಸಿದರು. ಇಂತಹ ಒಂದು ಕಾಳಜಿಯೆಂದರೆ ಅಬ್ಬೆಯ ಬಿಸಿಲು, ಹೀಗಾಗಿ ವಿನ್ಯಾಸಕಾರರು ವಸ್ತ್ರದ ಮೂಲ ರೂಪವನ್ನು ಉಳಿಸಿಕೊಂಡು ಬಿಸಿಯನ್ನು ಹೀರಿಕೊಳ್ಳುವಂತಹ ವಿಶೇಷ ವಸ್ತುವನ್ನು ಬಳಸಿದರು. ಇನ್ನು ಹೆಚ್ಚಿಗೆಯೆಂದರೆ, ಮಿಲಿಟರಿ ವಸ್ತ್ರಗಳು ಸಾಂಪ್ರದಾಯಿಕವಾಗಿ ಯಾವುದೇ ಜೇಬುಗಳನ್ನು ಹೊಂದಿರುವುದಿಲ್ಲ ಆದರೆ ರಾಜಕುಟುಂಬವು ಹ್ಯಾರಿಯ ವಸ್ತ್ರದಲ್ಲಿ ಜೇಬುಗಳನ್ನು ಇರಿಸಲು ಕೋರಿಕೊಂಡಿತು, ಈ ರೀತಿಯಾಗಿ ಕ್ಯಾಥರೀನ್ ರ ಮದುವೆ ಉಂಗುರವು ಕಳೆದುಹೋಗುವ ಭಯವಿರಲಿಲ್ಲ.

ಟೀಕೆ
ವರ ಹಾಗು ಬೆಸ್ಟ್ ಮ್ಯಾನ್
ಅಧಿಕೃತ ವಾಣಿಜ್ಯ ಸರಕು, ನಾಣ್ಯಗಳು ಮತ್ತು ಅಂಚೆಚೀಟಿಗಳು
ಸಾರ್ವಜನಿಕ ಪ್ರತಿಕ್ರಿಯೆ